b"\n_START_ARTICLE_\nComprom\xc3\xads amb Arag\xc3\xb3\n_START_SECTION_\nHist\xc3\xb2ria\n_START_PARAGRAPH_\nEl partit va ser fundat sota l'\xc3\xb2rbita de Juan Miguel Ferrer, exalcalde de Terol i exdirigent del Partit Aragon\xc3\xa9s (PAR) juntament amb 37 regidors d\xc3\xadscols d'aquest partit de la prov\xc3\xadncia de Terol. Es va presentar al p\xc3\xbablic el febrer del 2011 amb l'objectiu d'anar a les eleccions municipals i auton\xc3\xb2miques d'Arag\xc3\xb3 que se celebraven aquell mateix any. Tenia una ideologia semblant al PAR, era aragonesista i centrista per\xc3\xb2 es distanciava d'aquest pel seu car\xc3\xa0cter regeneracionista i municipalista. Durant la seva curta exist\xc3\xa8ncia es va presentar a dues eleccions municipals i dues auton\xc3\xb2miques (2011 i 2015). Tot i que en els seus estatuts s'afirmava que el seu \xc3\xa0mbit d'actuaci\xc3\xb3 era l'Arag\xc3\xb3 a la pr\xc3\xa0ctica nom\xc3\xa9s tenia pres\xc3\xa8ncia territorial a la Prov\xc3\xadncia de Terol i en menor mesura a la de Saragossa. Al III congr\xc3\xa9s de la formaci\xc3\xb3, la milit\xc3\xa0ncia va acordar integrar-se dins de Ciutadans i els alcaldes i regidors electes van passar a ser militants de Ciutadans. D'aquesta manera el partit taronja va consolidar el seu desplegament territorial a la prov\xc3\xadncia de Terol."